proxectonos/corpus_dominio_legal_administrativo_tmp huggingface dataset:
EXTRACTO da Resolución do 18 de maio de 2021 pola que se dá publicidade do Acordo do Consello de Dirección que aproba as bases reguladoras dos obradoiros á dixitalización Industria 4.0 para o ano 2021 e se procede á súa convocatoria en réxime de concorrencia competitiva (código de procedemento IG300C).
Instituto Galego de Promoción Económica — III. Outras disposicións — 01/06/2021

BDNS (Identif.): 566906.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (BDNS) (http://www.pap.minhap.gob.es/bdnstrans/index).
Primeiro.
Beneficiarios
Os organismos intermedios de carácter empresarial de Galicia. Entenderanse como tales para os efectos destas axudas:
a) Entidades con personalidade xurídica propia, sen ánimo de lucro, con domicilio social ou centro de traballo en Galicia, que pertenzan a unha das seguintes categorías: asociacións empresariais, fundacións empresariais ou universidade-empresa, clústers empresariais ou
hubs
de innovación dixital ao abeiro da Estratexia galega de HID.
b) Centros tecnolóxicos e centros de apoio á innovación tecnolóxica domiciliados en Galicia e que estean inscritos no rexistro establecido para o efecto polo Ministerio de Ciencia e Innovación (Real decreto 2093/2008, do 19 de decembro, polo que se regulan os centros tecnolóxicos e os centros de apoio á innovación tecnolóxica de ámbito estatal e se crea o rexistro de tales centros, BOE nº 20, do 23 de xaneiro de 2009).
Segundo.
Obxecto
O procedemento de concesión tramitarase en réxime de concorrencia competitiva. Os obradoiros concíbense como espazos de encontro entre empresas para explorar solucións tecnolóxicas e vías de colaboración que dean lugar a proxectos de implementación de ferramentas dixitais colaborativas sectoriais susceptibles de optaren ás axudas establecidas nestas bases ou noutras convocatorias, ou ben oportunidades de hibridación intersectorial.
Terceiro.
Bases reguladoras
Resolución do 18 de maio de 2021 pola que se dá publicidade do Acordo do Consello de Dirección que aproba as bases reguladoras dos obradoiros e das axudas á dixitalización Industria 4.0 para o ano 2021 susceptibles de ser financiadas no marco do eixe REACT-UE do programa operativo Feder Galicia 2014-2020, como parte da resposta da UE á pandemia da COVID-19, e se procede á súa convocatoria en réxime de concorrencia competitiva (código de procedemento IG300C).
Cuarto.
Importe
Os créditos dispoñibles para concesións na convocatoria da liña IG239 Obradoiros, aboaranse con cargo á aplicación orzamentaria 06.A1.741.A.7810 e polos seguintes importes e distribución plurianual: 20.000 € con cargo ao exercicio 2021 e 380.000 € con cargo ao exercicio 2022.
Quinto.
Prazo de presentación de solicitudes
O prazo de presentación de solicitudes será dun mes desde o día seguinte ao da publicación da resolución de convocatoria no
Diario Oficial de Galicia
.
Santiago de Compostela, 18 de maio de 2021
RESOLUCIÓN do 20 de maio de 2021, da Xerencia da Área Sanitaria de Lugo, A Mariña e Monforte de Lemos, pola que se anuncia a incorporación ao Consello Asesor de Pacientes da Área Sanitaria de Lugo, A Mariña e Monforte de Lemos de novas asociacións.
Servizo Galego de Saúde — III. Outras disposicións — 01/06/2021

De conformidade co disposto na disposición adicional primeira da Orde do 16 de outubro de 2018, pola que se regula a composición e o réxime xurídico de funcionamento dos consellos asesores de pacientes de área, anúnciase a incorporación ao Consello Asesor de Pacientes da Área Sanitaria de Lugo, A Mariña e Monforte de Lemos das seguintes asociacións:
Lugo, 20 de maio de 2021
RESOLUCIÓN do 21 de maio de 2021, da Secretaría Xeral Técnica da Consellería de Sanidade, pola que se dá publicidade dos convenios de colaboración subscritos por esta consellería e polo Servizo Galego de Saúde no primeiro cuadrimestre do ano 2021.
Consellería de Sanidade — III. Outras disposicións — 01/06/2021

O artigo 15.2 da Lei 1/2016, do 18 de xaneiro, de transparencia e bo goberno, impón a cada Consellería da Xunta de Galicia a obriga de publicar, no Diario Oficial de Galicia, unha relación dos convenios de colaboración subscritos no cuadrimestre anterior.
En consecuencia, e para cumprir esa obriga, por medio desta resolución dáselle publicidade á relación dos convenios subscritos pola Consellería de Sanidade e polo Servizo Galego de Saúde no primeiro cuadrimestre do ano 2021, que se incorpora como anexo a esta resolución.
Santiago de Compostela, 21 de maio de 2021
RESOLUCIÓN do 21 de maio de 2021 pola que se resolve a convocatoria de axudas a centros privados concertados para a contratación de auxiliares de conversa coa finalidade de mellorar a competencia lingüística do alumnado en linguas estranxeiras.
Consellería de Cultura, Educación e Universidade — III. Outras disposicións — 01/06/2021

A Consellería de Cultura, Educación e Universidade, por Orde do 15 de decembro de 2020, DOG do 14 de xaneiro de 2021, estableceu as bases reguladoras e convocou axudas a centros privados concertados para a contratación de auxiliares de conversa coa finalidade de mellorar a competencia lingüística do alumnado en linguas estranxeiras, cun período de inicio e finalización do contrato comprendido entre o 1 de setembro de 2020 e o 30 de xuño de 2021.
Unha vez rematado o procedemento previo á concesión das axudas establecido na convocatoria, cómpre facer publica a relación definitiva de centros beneficiarios destas axudas e dos non beneficiarios, de acordo co establecido no artigo 12 da devandita orde,
Primeiro.
Publicar a listaxe dos centros beneficiarios das axudas coa cantidade asignada a cada centro e os centros excluídos. Figuran todos eles no anexo.
Segundo. Contra esta resolución, os interesados poderán interpoñer recurso potestativo de reposición ante esta consellería, no prazo dun mes contado a partir do día seguinte ao da publicación no
Diario Oficial de Galicia
, de acordo co disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas ou, directamente, recurso contencioso-administrativo no prazo de dous meses, ante o Tribunal Superior de Xustiza de Galicia conforme se establece na Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 21 de maio de 2021
DECRETO 85/2021, do 20 de maio, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de construción denominado Senda e reparación de beirarrúas na PO-549, de clave PO/19/126.06, nos concellos de Vilanova de Arousa e Vilagarcía de Arousa.
Consellería de Infraestruturas e Mobilidade — III. Outras disposicións — 03/06/2021

Antecedentes:
Primeiro. O 6 de xullo de 2020 publicouse no
Diario Oficial de Galicia
núm. 133 o Anuncio do 25 de xuño de 2020 polo que se somete ao trámite de información pública o proxecto de construción denominado Senda e reparación de beirarrúas na PO-549, de clave PO/19/126.06, así como a relación individual de bens, dereitos e propietarios afectados polo proxecto referido.
Segundo. Após a análise dos informes, alegacións e certificados presentados, o 7 de maio de 2021 apróbase o expediente de información pública e o proxecto de construción Senda e reparación de beirarrúas na PO-549, de clave PO/19/126.06.
O proxecto ten por obxecto a creación dunha senda peonil e a reparación das beirarrúas existentes na estrada PO-549, no treito que comunica os concellos de Vilagarcía de Arousa e Vilanova de Arousa, na provincia de Pontevedra.
Inclúense no dito proxecto como principais actuacións as seguintes: construción dunha senda peonil á marxe da estrada, dotación de prazas de estacionamento, estreitamento dos carrís da estrada existente e extensión dunha capa de rodadura en toda a plataforma da estrada na zona de actuación.
A competencia para a execución da expropiación forzosa, no ámbito das estradas non incorporadas á rede do Estado, con itinerarios que se desenvolvan integramente no seu territorio, corresponde á Comunidade Autónoma de Galicia, ao abeiro do número dous do artigo 28 do Estatuto de autonomía de Galicia, aprobado pola Lei orgánica 1/1981, do 6 de abril.
Corresponde ao Consello da Xunta de Galicia, como órgano equivalente ao Consello de Ministros, no ámbito da administración autonómica, o recoñecemento concreto da utilidade pública e a declaración da urxente ocupación dos bens afectados pola expropiación a que dá lugar a realización da obra, segundo o previsto nos artigos 10 e 52 da Lei do 16 de decembro de 1954, de expropiación forzosa.
Na súa virtude, por proposta da conselleira de Infraestruturas e Mobilidade, e logo de deliberación do Consello da Xunta de Galicia na súa reunión do día vinte de maio de dous mil vinte e un,
Artigo único
Declarar, en concreto, a utilidade pública e a necesidade de urxente ocupación para os efectos de expropiación forzosa, dos bens e dereitos que se concretan no expediente administrativo instruído, así como en calquera das modificacións que sexa necesario realizar para a execución do proxecto de construción denominado Senda e reparación de beirarrúas na PO-549, de clave PO/19/126.06.
Santiago de Compostela, vinte de maio de dous mil vinte e un
RESOLUCIÓN do 14 de xullo de 2021 pola que se dá publicidade da adhesión dunha entidade financeira ao convenio coas sociedades de garantía recíproca domiciliadas en Galicia para a habilitación dun marco de apoio ao acceso ao crédito das pequenas e medianas empresas (financiamento Igape-pemes) (código de procedemento IG535A).
Instituto Galego de Promoción Económica — III. Outras disposicións — 22/07/2021

O Consello de Dirección do Instituto Galego de Promoción Económica, na súa xuntanza do día 3 de maio de 2021, acordou por unanimidade dos seus membros asistentes a aprobación das bases reguladoras do marco de apoio ao acceso ao crédito das pequenas e medianas empresas, instrumentadas mediante convenio de colaboración entre o Instituto Galego de Promoción Económica (Igape), as sociedades de garantía recíproca (SGR) e as entidades de crédito adheridas (financiamento Igape-pemes). Estas bases foron publicadas mediante a Resolución do 18 de xuño de 2021 (DOG núm. 122, do 29 de xuño).
Xunto co texto das ditas bases publicouse a relación das entidades financeiras que se adheriron ao convenio.
Posteriormente, con data do 2 de xullo de 2021, adhírese a entidade financeira Banco Santander, S.A., polo que cómpre facelo público.
Polo que antecede, en virtude das facultades que teño conferidas,
Engadir a entidade financeira Banco Santander, S.A. á relación de entidades financeiras adheridas ao convenio para a habilitación dun marco de apoio ao acceso ao crédito das pequenas e medianas empresas entre o Instituto Galego de Promoción Económica e as sociedades de garantía recíproca domiciliadas en Galicia (financiamento Igape-pemes).
Santiago de Compostela, 14 de xullo de 2021
RESOLUCIÓN do 13 de xullo de 2021, da Dirección Xeral de Xustiza, pola que se aproban as listaxes provisionais das solicitudes admitidas e excluídas correspondentes ás axudas do fondo de acción social do ano 2021 para o persoal ao servizo da Administración de xustiza con destino na Comunidade Autónoma de Galicia.
Vicepresidencia primeira e Consellería de Presidencia, Xustiza e Turismo — III. Outras disposicións — 22/07/2021

De conformidade co establecido no punto 4 da Resolución do 10 de maio de 2021, da Dirección Xeral de Xustiza, pola que se dá publicidade á convocatoria e aos criterios de repartición do fondo de acción social do ano 2021 para o persoal ao servizo da Administración de xustiza con destino na Comunidade Autónoma de Galicia, esta dirección xeral
Primeiro. Aprobar as listaxes provisionais das solicitudes admitidas e excluídas.
Por causa do carácter persoal dos datos vinculados a estas, o acceso por parte da persoa interesada á información relativa á admisión ou exclusión provisional da súa solicitude realizarase a través da OPAX, co seu certificado dixital recoñecido ou co usuario e contrasinal.
Segundo. As persoas interesadas terán un prazo de dez (10) días hábiles contados desde o día seguinte ao da publicación da presente resolución no
Diario Oficial de Galicia
para formular as reclamacións que consideren oportunas e emendar os defectos da exclusión provisional.
Contra esta resolución, que esgota a vía administrativa, poderase interpor recurso contencioso-administrativo no prazo de dous (2) meses desde o día seguinte ao da súa publicación, ou ben recurso potestativo de reposición no prazo dun (1) mes ante este centro directivo.
Santiago de Compostela, 13 de xullo de 2021
ORDE do 6 de xullo de 2021 pola que se nomean vogais do Xurado de Expropiación de Galicia.
Consellería de Infraestruturas e Mobilidade — II. Autoridades e persoal — 20/07/2021

A Lei 2/2016, do 10 de febreiro, do solo de Galicia, dispón no seu artigo 11.1 que o Xurado de Expropiación de Galicia é un órgano colexiado permanente da Comunidade Autónoma de Galicia especializado nos procedementos para a fixación do prezo xusto na expropiación forzosa, cando a Administración expropiante sexa a Comunidade Autónoma ou as entidades locais do seu ámbito territorial. O devandito precepto establece, entre outros aspectos, as funcións deste xurado, sendo desenvolvidas mediante o Decreto 143/2016, do 22 de setembro, polo que se aproba o Regulamento da Lei 2/2016, do 10 de febreiro, do solo de Galicia, e polo Regulamento de organización e réxime de funcionamento do Xurado de Expropiación de Galicia, aprobado no do Decreto 172/2018, do 20 de decembro.
O artigo 7.1.f) do Decreto 172/2018, do 20 de decembro, establece, respecto da composición do Xurado, que entre os vogais, figuren sete profesionais libres colexiados con acreditada competencia nas materias propias das competencias do Xurado, nomeados pola consellería de adscrición, por proposta dos presidentes dos colexios profesionais de Galicia a que pertenzan, entre os que figura o Colexio de Enxeñeiros de Camiños, Canles e Portos de Galicia.
Este mesmo artigo establece que as persoas titulares das vogalías previstas nas alíneas c), d), e) e f) serán substituídas nos casos de vacante, ausencia ou enfermidade polos suplentes designados no momento do seu nomeamento.
Pola súa parte, o artigo 11 do referido decreto establece que as persoas titulares das vogalías previstas nas alíneas c), d), e) e f) do artigo 7, o mandato, tanto do titular como do suplente será de catro anos, renovable por períodos de igual duración, que comezará a computarse desde o día seguinte ao da publicación do nomeamento no
Diario Oficial de Galicia.
En virtude da Orde do 16 de xuño de 2017 (publicada no DOG núm. 125, do 3 de xullo) pola que se nomean vogais do Xurado de Expropiación de Galicia, realizouse o nomeamento dos vogais, titular e suplente, en representación do Colexio de Enxeñeiros de Camiños, Canles e Portos de Galicia.
Esgotada a vixencia do seu mandato e logo de realizar os trámites formais de solicitude de designación ao organismo, o Colexio de Enxeñeiros de Camiños, Canles e Portos de Galicia, achegou a proposta de nomeamento de novos vogais, titular e suplente representantes dese colexio.
Por todo iso,
Artigo único
Noméanse as persoas que se relacionan no anexo como vogais do Xurado de Expropiación de Galicia.
Santiago de Compostela, 6 de xullo de 2021
Vogais do Xurado de Expropiación de Galicia segundo o disposto no artigo 7.1.f) do Decreto 172/2018, do 20 de decembro.
1. En representación do Colexio de Enxeñeiros de Camiños, Canles e Portos de Galicia:
Titular: Francisco Alonso Fernández.
Suplente: Juan José Vázquez Cerreda.
ORDE do 8 de xullo de 2021 pola que se designa a Marta Vázquez Dopico como presidenta do Consello Regulador da Indicación Xeográfica Protexida Pemento do Couto.
Consellería do Medio Rural — II. Autoridades e persoal — 19/07/2021

Tras o cesamento por petición propia de Ana Isabel García Castro como presidenta do Consello Regulador da Indicación Xeográfica Protexida Pemento do Couto, o Pleno deste organismo que tivo lugar o pasado día 6 de xullo elixiu a Marta Vázquez Dopico para ocupar o devandito cargo.
Conforme indica o artigo 20 do Decreto 4/2007, do 18 de xaneiro, polo que se regulan as denominacións xeográficas de calidade do sector alimentario e os seus consellos reguladores, unha vez elixida a persoa que representará a presidencia, deberá facerse o seu nomeamento mediante orde da consellería competente.
Polo anterior,
Artigo único
Nomear presidenta do Consello Regulador da Indicación Xeográfica Protexida Pemento do Couto a Marta Vázquez Dopico.
Santiago de Compostela, 8 de xullo de 2021
EXTRACTO da Orde do 9 de xullo de 2021 pola que se establecen as bases reguladoras para a concesión, en réxime de concorrencia competitiva, das subvencións para o fomento da comercialización da artesanía galega e o impulso da competitividade do sector artesán e se convocan para o ano 2021 (código de procedemento IN201G).
Vicepresidencia segunda e Consellería de Economía, Empresa e Innovación — III. Outras disposicións — 22/07/2021

BDNS (Identif.): 575732.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.go.es/bdnstrans/index).
Primeiro.
Beneficiarias/os
Persoas físicas ou xurídicas, comunidades de bens ou calquera outro tipo de unidade económica ou patrimonio separado sen personalidade xurídica, legalmente constituídos e que, en todo caso, cumpran ademais os seguintes requisitos:
1. Titulares de obradoiros artesanais, xa sexan persoas físicas ou xurídicas ou comunidades de bens, inscritos no Rexistro Xeral de Artesanía de Galicia. No caso de novos obradoiros, terán de termo ata o último día de prazo para a presentación da solicitude de subvención para solicitar a inscrición no dito rexistro.
2. Asociacións profesionais e empresariais de artesás/áns de Galicia legalmente constituídas das cales cando menos o 90 % dos seus membros, cun mínimo de 10, figuren inscritos na Sección Segunda (obradoiros artesáns) do Rexistro Xeral de Artesanía de Galicia.
3. Concellos da Comunidade Autónoma de Galicia. Os concellos deberán cumprir co deber de remisión das contas xerais de cada exercicio ao Consello de Contas, nos termos previstos no artigo 4 do Decreto 139/2011, do 6 de outubro, polo que se regulan especialidades nas subvencións ás entidades locais galegas.
Segundo.
Obxecto
As subvencións reguladas por estas bases teñen por obxecto o fomento da comercialización da artesanía para actuacións realizadas desde o 1 de xaneiro ata o 30 de outubro de 2021 e excepcionalmente a organización e participación en feiras do Nadal 2020/21 e os gastos efectuados desde o 1 de novembro ata o 31 de decembro de 2020 derivados destas.
Terceiro.
Bases reguladoras
Publícanse conxuntamente coa convocatoria.
Cuarto.
Importe
Destínase un total de 255.000 € das aplicacións orzamentarias seguintes:
Quinto.
Prazo de presentación de solicitudes
O prazo para presentar as solicitudes será dun mes contado a partir do día seguinte ao da publicación desta orde no
Diario Oficial de Galicia
.
Santiago de Compostela, 9 de xullo de 2021
CORRECCIÓN DE ERROS. Orde do 22 de xullo de 2021 pola que se prorroga e se modifica a Orde do 25 de xuño de 2021, pola que se establecen medidas de prevención específicas como consecuencia da evolución da situación epidemiolóxica derivada da COVID-19 na Comunidade Autónoma de Galicia, e se modifica a Orde do 1 de xullo de 2021 pola que se aproba o Protocolo para a reactivación do lecer nocturno no marco da crise sanitaria ocasionada pola COVID-19.
Consellería de Sanidade — I. Disposicións xerais — 23/07/2021

Advertidos erros no Diario Oficial de Galicia número 139-bis, do xoves 22 de xullo de 2021, cómpre facer as seguintes correccións:
Na páxina 37625, onde di:
«j) O acceso ao interior dos locais requirirá da presentación dun certificado emitido polo servizo público de saúde ou, no caso do ordinal 2º, por un laboratorio oficial autorizado, que acredite a concorrencia de calquera das seguintes circunstancias:»
debe dicir:
«j) O acceso aos locais requirirá da presentación dun certificado emitido polo servizo público de saúde ou, no caso do ordinal 2º, por un laboratorio oficial autorizado, que acredite a concorrencia de calquera das seguintes circunstancias:».
Na páxina 37626, onde di:
«O acceso ao interior dos establecementos de lecer nocturno nestes concellos requirirá da presentación dun certificado emitido polo servizo público de saúde ou, no caso do ordinal 2º, por un laboratorio oficial autorizado, que acredite a concorrencia de calquera das seguintes circunstancias:»
debe dicir:
«O acceso aos establecementos de lecer nocturno nestes concellos requirirá da presentación dun certificado emitido polo servizo público de saúde ou, no caso do ordinal 2º, por un laboratorio oficial autorizado, que acredite a concorrencia de calquera das seguintes circunstancias:».
RESOLUCIÓN do 12 de xullo de 2021 pola que se publica o plan de estudos de máster universitario en Industria 4.0.
Universidade de Vigo — III. Outras disposicións — 23/07/2021

Para a obtención do título de máster universitario en Industria 4.0, o alumnado deberá superar os 60 ECTS de que consta o máster: 54 ECTS obrigatorios e 6 ECTS optativos (cursarase 1 materia optativa de 3 ECTS en cada cuadrimestre).
Resolución do 12 de xullo de 2021 pola que se publica o plan de estudos de máster universitario en Industria 4.0
Obtida a verificación do plan de estudos polo Consello de Universidades, logo do informe favorable da Axencia para a Calidade do Sistema Universitario de Galicia, así como a autorización da Comunidade Autónoma de Galicia, e establecido o carácter oficial do título polo Acordo do Consello de Ministros do 12 de xaneiro de 2021 (publicado no Boletín Oficial del Estado do 22 de xaneiro de 2021 pola Resolución do secretario xeral de Universidades do 14 de xaneiro de 2021).
Esta reitoría, de conformidade co disposto no artigo 35.4 da Lei orgánica 6/2001, de universidades, na redacción dada pola Lei orgánica 4/2007, resolve publicar o plan de estudos conducente á obtención do título oficial de máster universitario en Industria 4.0 pola Universidade de León e a Universidade de Vigo.
Vigo, 12 de xullo de 2021
Cadro 1. Distribución de créditos ECTS segundo o tipo de materia.
Cadro 2. Contido do plan de estudos.
Para a obtención do título de máster universitario en Industria 4.0, o alumnado deberá superar os 60 ECTS de que consta o máster: 54 ECTS obrigatorios e 6 ECTS optativos (cursarase 1 materia optativa de 3 ECTS en cada cuadrimestre).
RESOLUCIÓN do 12 de xullo de 2021 pola que se publica o plan de estudos de máster universitario en Dirección TIC para a Defensa.
Universidade de Vigo — III. Outras disposicións — 23/07/2021

Obtida a verificación do plan de estudos polo Consello de Universidades, logo de informe favorable da Axencia para a Calidade do Sistema Universitario de Galicia, así como a autorización da Comunidade Autónoma de Galicia, e establecido o carácter oficial do título polo Acordo do Consello de Ministros do 29 de novembro de 2019 (publicado no
Boletín Oficial del Estado
do 17 de decembro pola Resolución do secretario xeral de Universidades do 3 de decembro).
Esta reitoría, de conformidade co disposto no artigo 35.4 da Lei orgánica 6/2001, de universidades, na redacción dada pola Lei orgánica 4/2007, resolve publicar o plan de estudos conducente á obtención do título oficial de Máster universitario en Dirección TIC para a Defensa pola Universidade de Vigo.
Vigo, 12 de xullo de 2021
Código RUCT: 4316941.
Rama de coñecemento: Enxeñaría e Arquitectura.
Universidades participantes: Universidade de Vigo.
Cadro 1. Distribución de créditos ECTS segundo o tipo de materia.
Cadro 2. Contido do plan de estudos.
Para a obtención do título de Máster universitario en Dirección TIC para a Defensa, o alumnado deberá superar os 60 ECTS de que consta o máster: 47 ECTS obrigatorios e 13 ECTS optativos dunha das dúas especialidades que se ofertan:
1) Especialidade de Sistemas e Tecnoloxías de Telecomunicación (TEL).
2) Especialidade de Sistemas e Tecnoloxías da Información (INF).
Opcionalmente, cabería a posibilidade de que o estudantado decida cursar total ou parcialmente a outra especialidade, sempre supeditado á autorización previa do Ministerio de Defensa, resultando un máximo de 73 ECTS.
RESOLUCIÓN do 12 de xullo de 2021 pola que se publica o plan de estudos de máster universitario en Valoración, Xestión e Protección do Patrimonio Cultural.
Universidade de Vigo — III. Outras disposicións — 23/07/2021

Para a obtención do título de máster universitario en Valoración, Xestión e Protección do Patrimonio Cultural, o alumnado deberá superar os 60 ECTS dos que consta o máster: 45 ECTS obrigatorios e, polo menos, 15 ECTS optativos de entre a totalidade de materias optativas do Módulo 3.
Resolución do 12 de xullo de 2021 pola que se publica o plan de estudos de máster universitario en Valoración, Xestión e Protección do Patrimonio Cultural.
Obtida a verificación do plan de estudos polo Consello de Universidades, logo do informe favorable da Axencia para a Calidade do Sistema Universitario de Galicia, así como a autorización da Comunidade Autónoma de Galicia, e establecido o carácter oficial do título polo Acordo do Consello de Ministros do 26 de decembro de 2014 (publicado no Boletín Oficial del Estado do 29 de xaneiro de 2015 pola Resolución do secretario xeral de Universidades do 9 de xaneiro de 2015).
Esta reitoría, de conformidade co disposto no artigo 35.4 da Lei orgánica 6/2001, de universidades, na redacción dada pola Lei orgánica 4/2007, resolve publicar o plan de estudos conducente á obtención do título oficial de máster universitario en Valoración, Xestión e Protección do Patrimonio Cultural pola Universidade de Vigo.
Vigo, 12 de xullo de 2021
Cadro 1. Distribución de créditos ECTS segundo o tipo de materia.
Cadro 2. Contido do plan de estudos.
Para a obtención do título de máster universitario en Valoración, Xestión e Protección do Patrimonio Cultural, o alumnado deberá superar os 60 ECTS de que consta o máster: 45 ECTS obrigatorios e, polo menos, 15 ECTS optativos de entre a totalidade de materias optativas do módulo 3.
EXTRACTO da Orde do 2 de xullo de 2021 pola que se aproban as bases reguladoras e se convocan as bolsas de formación de persoal auxiliar en materia de investigación mariña (código de procedemento PE609B).
Consellería do Mar — III. Outras disposicións — 21/07/2021

BDNS (Identif.): 575236.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index):
Primeiro.
Persoas beneficiarias
Españois ou nacionais dun país membro da Unión Europea ou persoas estranxeiras con permiso de residencia en España no momento de solicitar a bolsa e con dominio dalgunha das linguas oficiais da Comunidade Autónoma de Galicia, que estean en posesión en posesión do título de técnico/a superior dos ciclos formativos de grao superior dalgunha das seguintes especialidades: Acuicultura e Análise e Control, tendo rematados os estudos con posterioridade ao 31 de decembro de 2018, non estar incapacitado/a fisicamente ou padecer enfermidade que poida impedir a realización normal da actividade formativa obxecto das bolsas que se convocan, teñan cursado os seus estudos nalgún dos centros públicos ou privados situados na Comunidade Autónoma galega e non ter desfrutado destas bolsas ou similares en anteriores convocatorias durante un período dun ano ou superior.
Segundo.
Obxecto
Completar a formación de técnicos superiores de ciclos formativos de grao superior como persoal auxiliar de investigación mariña.
Terceiro.
Bases reguladoras
Orde do 2 de xullo de 2021 pola que se aproban as bases reguladoras e se convocan as bolsas de formación de persoal auxiliar en materia de investigación mariña (código de procedemento PE609B).
Cuarto.
Contía
O seu financiamento farase con cargo á partida orzamentaria 15.03.561A.480.0 (proxecto 2013 00688) dos orzamentos xerais da Comunidade Autónoma de Galicia dos anos 2021 (43.200,00 €), 2022 (86.400,00 €) e 2023 (43.200,00 €). O importe bruto mensual de cada bolsa será de novecentos euros (900,00 €).
Así mesmo, para o pagamento das cotas da Seguridade Social destinaranse, respectivamente, nos anos 2021 (3.120,00 €), 2022 (6.720,00 €) e 2023 (3.600,00 €) con cargo á aplicación orzamentaria 15.03.561A.484.0 (proxecto 2013 00688) dos orzamentos xerais da Comunidade Autónoma de Galicia.
O número de bolsas é de oito.
Quinto.
Prazo de presentación de solicitudes
Un mes, que contará a partir do día seguinte ao de publicación desta orde no DOG. Entenderase como último día do prazo o correspondente ao mesmo ordinal do día da publicación. Se o último día de prazo é inhábil, entenderase prorrogado ao primeiro día hábil seguinte, e se no mes de vencemento non hai día equivalente ao inicial do cómputo, entenderase que o prazo expirará o último día do mes.
Santiago de Compostela, 2 de xullo de 2021
RESOLUCIÓN do 12 de xullo de 2021, da Secretaría Xeral Técnica da Consellería de Emprego e Igualdade, pola que se dá publicidade da encomenda de xestión á Fundación Semana Verde de Galicia, pola que se encarga a esta fundación a posta á disposición dos espazos precisos e dos traballos de apoio para a realización da 15ª convocatoria das probas de avaliación en competencias clave para acceder aos certificados de profesionalidade dos niveis 2 e 3 de cualificación profesional.
Consellería de Emprego e Igualdade — III. Outras disposicións — 21/07/2021

De conformidade co previsto nos artigos 9.3 e 8.4 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, e no artigo 8 da Lei 19/2013, do 9 de decembro, de transparencia, acceso á información pública e bo goberno, dáse publicidade á Resolución do 22 de xuño de 2021, da Consellería de Emprego e Igualdade, pola que se encomenda á Fundación Semana Verde de Galicia a posta á disposición dos espazos precisos e dos traballos de apoio para a realización da 15ª convocatoria das probas de avaliación en competencias clave para acceder aos certificados de profesionalidade dos niveis 2 e 3 de cualificación profesional da Consellería de Emprego e Igualdade, coas seguintes características:
– A actividade obxecto da encomenda é realizar os traballos de apoio para a 15ª convocatoria das probas de avaliación en competencias clave para acceder aos certificados de profesionalidade dos niveis 2 e 3 de cualificación profesional, programadas para os días 24 e 25 de xuño, de conformidade cos requirimentos técnicos que se detallan na correspondente resolución, relativos ás obrigas da entidade encomendante, ás directrices de execución e ao cronograma de actividades que se van desenvolver.
– A Fundación Semana Verde de Galicia é unha fundación do sector público autonómico de Galicia, de acordo co artigo 113 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, na medida en que o seu patrimonio fundacional, con carácter de permanencia, está formado en máis dun 50 % por bens e dereitos achegados ou cedidos pola Xunta de Galicia. De acordo co artigo 47 da citada Lei 16/2010, ten a consideración de medio propio e servizo técnico da Xunta de Galicia.
– Prazo de vixencia: do 21 ao 29 de xuño de 2021.
– Importe: o importe da encomenda ascende á cantidade de cento vinte e cinco mil cento seis euros con corenta e seis céntimos (125.106,46 €) con cargo á aplicación orzamentaria 11.05.323A.226.13.
Santiago de Compostela, 12 de xullo de 2021
ORDE do 13 de xullo de 2021 pola que se fixan os prezos privados para a venda ao público de diversas publicacións.
Consellería de Cultura, Educación e Universidade — III. Outras disposicións — 21/07/2021

O artigo 50 da Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, dispón que son prezos privados as contraprestacións que obteñan os suxeitos a que se refire o artigo 3 desta lei pola prestación de servizos ou a realización de actividades efectuadas en réxime de dereito privado cando, prestando tamén tales servizos ou actividades o sector privado, sexan de solicitude voluntaria por parte dos administrados.
Así mesmo, o artigo 51 da referida lei establece que os prezos privados serán fixados polas consellerías correspondentes, logo de informe favorable da de Economía e Facenda, atendendo ás condicións e circunstancias do mercado en que operen, sen prexuízo de que excepcionalmente se poidan aplicar subvencións reguladoras. Para estes esfectos, a consellería correspondente remitirá á de Economía e Facenda o proxecto normativo xunto coa memoria económica en que se xustifiquen os aspectos anteriores. A norma que fixe estes prezos deberá ser publicada no
Diario Oficial de Galicia
.
Na súa virtude, vista a proposta formulada pola Consellería de Cultura, Educación e Universidade e logo do informe favorable da Consellería de Facenda, esta consellería
Artigo único
1. Quedan aprobados os prezos privados de venda ao público das publicacións editadas por esta consellería que se relacionan no anexo.
2. Estes prezos entenderanse co IVE incluído.
Disposición derradeira única
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 13 de xullo de 2021
EXTRACTO da Resolución do 30 de xuño de 2021 pola que se convoca e se regula a concesión de axudas, en réxime de concorrencia non competitiva para o ano 2021, ás asociacións de consumidores da Comunidade Autónoma de Galicia para actividades de sensibilización, formación e divulgación en materia de sobreendebedamento (código de procedemento CO400C).
Instituto Galego do Consumo e da Competencia — III. Outras disposicións — 16/07/2021

BDNS (Identif.): 574920.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas beneficiarias
Poderán ser beneficiarios destas axudas as asociacións de consumidores que estean legalmente constituídas e inscritas, no momento de publicarse esta resolución no Diario Oficial de Galicia, na Sección Xeral do Rexistro de Organizacións de Consumidores e Usuarios de Galicia a que se refire o Decreto 95/1984, do 24 de maio
Segundo. Obxecto
As axudas reguladas nestas bases teñen por obxecto a realización por parte das asociacións de consumidores inscritas na sección xeral do Rexistro de Organizacións de Persoas consumidoras e usuarias de Galicia dun programa de actividades de sensibilización, formación e divulgación en materia de sobreendebedamento coas especificidades que se establecen no artigo 2 destas bases.
Terceiro. Bases reguladoras
Resolución do 30 de xuño de 2021 pola que se convoca e se regula a concesión de axudas, en réxime de concorrencia non competitiva para o ano 2021, ás asociacións de consumidores da Comunidade Autónoma de Galicia para actividades de sensibilización, formación e divulgación en materia de sobreendebedamento (código de procedemento CO400C).
Cuarto. Importe
O Instituto Galego do Consumo e da Competencia concederá axudas ás asociacións de consumidores de Galicia por un importe total de 12.000 euros, con cargo á aplicación orzamentaria 06.80.613A.781.0 do orzamento do Instituto Galego do Consumo e da Competencia para o ano 2021.
Quinto. Prazo de presentación de solicitudes
O prazo para a presentación das solicitudes comezará ao día seguinte ao da publicación desta orde no DOG e rematará cando se esgoten os fondos económicos consignados. En todo caso, finalizará no prazo dun mes contado deade o día seguinte ao da súa publicación no DOG.
Santiago de Compostela, 30 de xuño de 2021
EXTRACTO da Resolución do 30 de xuño de 2021 pola que se convoca e regula a concesión de axudas para o ano 2021, en réxime de concorrencia non competitiva, ás asociacións de consumidores da Comunidade Autónoma de Galicia para actividades de sensibilización, formación e divulgación en materia de subministración de enerxía eléctrica e comercio electrónico seguro (código de procedemento CO400B).
Instituto Galego do Consumo e da Competencia — III. Outras disposicións — 16/07/2021

BDNS (Identif.): 574919.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións
(http://www.pap.minhap.gob.es/bdnstrans/index).
Primeiro.
Entidades beneficiarias
Poderán ser beneficiarias destas axudas as asociacións de consumidores que estean legalmente constituídas e inscritas, no momento de publicarse esta resolución no
Diario Oficial de Galicia,
na sección xeral do Rexistro de Organizacións de Consumidores e Usuarios de Galicia a que se refire o Decreto 95/1984, do 24 de maio.
Segundo.
Obxecto
As axudas reguladas nestas bases teñen por obxecto a realización por parte das asociacións de consumidores inscritas na sección xeral do Rexistro de Organizacións de Consumidores e Usuarios de Galicia dun programa de actividades de sensibilización, formación e divulgación en materia de subministración de enerxía eléctrica e comercio electrónico seguro, coas especificidades que se establecen no artigo 2 das súas bases reguladoras.
Terceiro.
Bases reguladoras
Resolución do 30 de xuño de 2021 pola que se convoca e regula a concesión de axudas para o ano 2021, en réxime de concorrencia non competitiva, ás asociacións de consumidores da Comunidade Autónoma de Galicia para actividades de sensibilización, formación e divulgación en materia de subministración de enerxía eléctrica e comercio electrónico seguro (código de procedemento CO400B).
Cuarto.
Importe
O Instituto Galego do Consumo e da Competencia concederá axudas ás asociacións de consumidores de Galicia por un importe total de 12.000 euros, con cargo á aplicación orzamentaria 06.80.613A.781.0 do orzamento do Instituto Galego do Consumo e da Competencia para o ano 2021.
Quinto.
Prazo de presentación de solicitudes
O prazo para a presentación das solicitudes comezará o día seguinte ao da publicación desta orde no DOG e rematará cando se esgoten os fondos económicos consignados. En todo caso, finalizará no prazo dun mes contado desde o día seguinte ao da súa publicación no DOG.
Santiago de Compostela, 30 de xuño de 2021
ORDE do 29 de xuño de 2021 pola que se nomean novos membros do Consello Galego de Relacións Laborais en representación do Sindicato Nacional de Comisións Obreiras de Galicia.
Consellería de Emprego e Igualdade — II. Autoridades e persoal — 16/07/2021

De acordo co disposto no artigo 7 da Resolución do 23 de outubro de 2008 (DOG do 13 de novembro) pola que se dispón a publicación do regulamento interno de organización e funcionamento do Consello Galego de Relacións Laborais, as organizacións sindicais e empresariais designarán os seus membros representativos, que serán nomeados pola persoa titular da Consellería competente en materia de traballo.
Facendo uso da posibilidade de substitución que recolle o artigo 7 da dita resolución, o Sindicato Nacional de Comisións Obreiras de Galicia acordou o nomeamento de dous membros suplentes do Pleno do Consello de Relacións Laborais.
Por todo o exposto, ao abeiro do artigo 7 da referida Resolución do 23 de outubro de 2008, e en uso das atribucións que teño conferidas,
Artigo un. Nomear como membros suplentes do Pleno do Consello Galego de Relacións Laborais, en representación do Sindicato Nacional de Comisións Obreiras de Galicia, a Armando Iglesias Rodríguez e a Carmen Adela Sabio Sanz en substitución de José Carlos Hurtado Amador e José Plácido Cazón Lamas.
Santiago de Compostela, 29 de xuño de 2021
RESOLUCIÓN do 7 de xullo de 2021, da Secretaría Xeral Técnica da Consellería de Emprego e Igualdade, pola que se dá publicidade dunha encomenda de xestión ao medio propio Tecnologías y Servicios Agrarios, S.A., S.M.E., M.P. (Tragsatec) para apoio na xestión á Dirección Xeral de Emprego, Traballo Autónomo e Economía Social.
Consellería de Emprego e Igualdade — III. Outras disposicións — 16/07/2021

De conformidade co previsto no artigo 9 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, e no artigo 8 da Lei 19/2013, do 9 de decembro, de transparencia, acceso á información pública e bo goberno, dáse publicidade á Resolución do 1 de xullo de 2021, da Consellería de Emprego e Igualdade, pola que se encomendan á empresa Tecnologías y Servicios Agrarios, S.A., S.M.E., M.P. (Tragsatec) tarefas de apoio para a xestión de determinadas axudas da Dirección Xeral de Emprego, Traballo Autónomo e Economía Social, coas seguintes características:
– Actividade: o encargo comprende a colaboración na xestión de distintas convocatorias de axuda da Dirección Xeral de Emprego, Traballo Autónomo e Economía Social, especialmente as que conforman os distintos plans de rescate para persoas traballadoras autónomas, microempresas e outros establecementos.
– Natureza e alcance da xestión encomendada: este encargo ten natureza intersubxectiva, ao ter a empresa Tecnologías y Servicios Agrarios, S.A., S.M.E., M.P. (Tragsatec) a consideración de medio propio instrumental da Administración segundo o disposto na disposición adicional vixésimo cuarta da Lei 9/2017, do 8 de novembro, de contratos do sector público, pola que se traspoñen ao ordenamento xurídico español as directivas do Parlamento Europeo e do Consello 2014/23/UE e 2014/24/UE, do 26 de febreiro, e de conformidade co disposto no artigo 47 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia.
– Prazo de vixencia: o prazo de execución é de doce (12) meses e comeza o 1 de xullo de 2021.
Poderá acordarse a prórroga do prazo de execución, logo de cumprimento dos trámites necesarios, por un período máximo adicional de 12 meses.
– Importe: o importe do encargo ascende á cantidade de catrocentos un mil setecentos nove euros e un céntimo (401.709,01 €), con cargo á aplicación orzamentaria 11.04.322C.227.99.
Santiago de Compostela, 7 de xullo de 2021
ORDE do 9 de xullo de 2021 pola que se fai pública a ampliación do importe existente para a concesión das axudas para investimentos en pemes de transformación dos produtos pesqueiros e da acuicultura, cofinanciadas co Fondo Europeo Marítimo e de Pesca (FEMP), convocadas pola Orde do 18 de decembro de 2020.
Consellería do Mar — III. Outras disposicións — 16/07/2021

A Orde do 18 de decembro de 2020 pola que se establecen as bases e se regula o procedemento tramitado como expediente anticipado de gasto, para a concesión en réxime de concorrencia competitiva de axudas para investimentos en peme de transformación dos produtos pesqueiros e de acuicultura, cofinanciadas co Fondo Europeo Marítimo e de Pesca (FEMP) e se convocan para o ano 2021 (DOG nº 262, do 31 de decembro), establece no seu artigo 4 o importe da contía máxima das axudas que ao seu abeiro da mesma poderán ser concedidas aos seus solicitantes.
Unha vez revisados os expedientes presentados ao abeiro da devandita orde, comprobouse que o importe total solicitado destas axudas superaba a existencia de crédito, o que faría imposible atender a demanda da totalidade das solicitudes presentadas.
Tendo en conta o indicado no artigo 4 da Orde do 18 de decembro de 2020, o importe fixado na convocatoria, así como as aplicacións a que se impute, poderase ampliar no caso de que exista crédito dispoñible derivado dunha xeración, ampliación ou incorporación de crédito, de remanentes doutras convocatorias ou en calquera dos casos e coas condicións establecidas no número 2 do artigo 30 do Regulamento da Lei de subvencións de Galicia (Decreto 11/2009, do 8 de xaneiro), sen que iso dea lugar á apertura dun novo prazo de presentación de solicitudes, salvo indicación expresa en contrario na orde que se publique para o efecto.
Por todo o exposto e no uso das facultades que me foron conferidas
Artigo único
Primeiro. Amplíase o importe da contía máxima das axudas que se van conceder ao abeiro da Orde do 18 de decembro de 2020 (DOG nº 262, do 31 de decembro) para o exercicio orzamentario 2021, na cantidade de 6.456.621,16, con cargo á aplicación 15.02.723A.771.1 dos orzamentos xerais da Comunidade Autónoma de Galicia para o ano 2021.
Segundo. A presente modificación non afecta o prazo establecido na referida orde para a presentación de solicitudes.
Disposición derradeira
Única. A presente orde producirá efectos a partir do día seguinte ao da súa publicación no
Diario Oficial de Galicia
.
Santiago de Compostela, 9 xullo de 2021
RESOLUCIÓN do 7 de xullo de 2021, da Secretaría Xeral Técnica da Consellería de Emprego e Igualdade, pola que se dá publicidade dunha encomenda de xestión ao medio propio Tecnologías y Servicios Agrarios, S.A., S.M.E., M.P. (Tragsatec) para apoio na xestión á Dirección Xeral de Formación e Colocación.
Consellería de Emprego e Igualdade — III. Outras disposicións — 16/07/2021

De conformidade co previsto no artigo 9 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, e no artigo 8 da Lei 19/2013, do 9 de decembro, de transparencia, acceso á información pública e bo goberno, dáse publicidade á Resolución do 1 de xullo de 2021, da Consellería de Emprego e Igualdade, pola que se encomendan á empresa Tecnologías y Servicios Agrarios, S.A., S.M.E., M.P. (Tragsatec) tarefas de apoio para a xestión de determinadas axudas da Dirección Xeral de Formación e Colocación, coas seguintes características:
– Actividade: o encargo comprende a colaboración na xestión de distintas convocatorias de axuda da Dirección Xeral de Formación e Colocación.
– Natureza e alcance da xestión encomendada: este encargo ten natureza intersubxectiva, ao ter a empresa Tecnologías y Servicios Agrarios, S.A., S.M.E., M.P. (Tragsatec) a consideración de medio propio instrumental da Administración segundo o disposto na disposición adicional vixésimo cuarta da Lei 9/2017, do 8 de novembro, de contratos do sector público, pola que se traspoñen ao ordenamento xurídico español as directivas do Parlamento Europeo e do Consello 2014/23/UE e 2014/24/UE, do 26 de febreiro, e de conformidade co disposto no artigo 47 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia.
– Prazo de vixencia: o prazo de execución é de doce (12) meses e comeza o 1 de xullo de 2021.
– Importe: o importe do encargo ascende á cantidade de douscentos dez mil catrocentos noventa e sete euros e vintecatro céntimos (210.497,24 €), con cargo á aplicación orzamentaria 11.05.323A.227.99.
Santiago de Compostela, 7 de xullo de 2021